open-index/open-wikipedia-markdown huggingface dataset:
HyperZ

**HyperZ** je technológia na urýchlenie práce s pamäťou. Túto technológiu vyvinula firma ATI Technologies. Základom HyperZ sú tri komponenty: Hierachical Z Buffer, Z buffer compression a Fast Z clears. Zatiaľ najnovšou verziou HyperZ je HyperZ HD.

## Hierarchical Z buffer
Táto časť technológie HyperZ umožňuje odstrániť výpočty pixelov, ktoré nebudú viditeľné na výslednom obraze. Napríklad HyperZ dokázalo v jednom takte odstrániť 8 nepotrebných pixelov, ale HyperZ II dokázalo v jednom takte odstrániť až 64 pixelov.

## Z buffer compresion
Táto časť technológie HyperZ disponuje algoritmom na bezstratovú kompresiu textúr.

## Fast Z clears
Táto časť technológie HyperZ zvyšuje efektivitu využitia pamäte, a to tým že po vykreslení každej snímky vyčistí pamäť grafickej karty.

## Verzie HyperZ
* **HyperZ** - bolo použité v grafických jadrách R100, teda Radeonoch DDR.
* **HyperZ II** - bolo použité v grafických jadrách R200, teda Radedeonoch 8500.
* **HyperZ III** - Bolo použité v grafických jadrách R300, teda Radeonoch 9700.
* **HyperZ III+** - Bolo použité v grafických jadrách R350, teda Radeonoch 9800.
* **HyperZ HD** - Bolo použité v grafických jadrách R420 a vyššých, teda Radeonoch X800 a vyšších.

Kategória:Počítačové technológie
Pobrušnica

náhľad|Sagitálny rez peritoneálnej dutiny človeka
**Pobrušnica** alebo **peritoneum** (lat. *peritoneum*) je tenká serózna blana, ktorá vystiela brušnú dutinu a obaľuje orgány v nej sa nachádzajúce. Je lesklá a hladká. Jej plocha je veľká a dosahuje plochu kože.

## Histológia

Mikroskopické zloženie pobrušnice je dosť zložité. Hlavnou zložkou je vrstva mezoteliálnych buniek, ležiacich na podklade z väziva. Tento podklad sám pozostáva z niekoľkých vrstiev.

## Anatómia

Peritoneum sa rozdeľuje na:
* nástenné (lat. *peritoneum parietale*, *lamina parietalis*) – vystiela steny brušnej dutiny
* orgánové alebo viscerálne (lat. *peritoneum viscerale*, *lamina visceralis*) – kryje jednotlivé orgány brušnej dutiny
Časti peritonea, ktoré spájajú parietálny a viscerálny list sa označujú podľa svojej stavby ako väz (lat.*ligamentum*), riasa (lat. *plica*), alebo úpon čreva (lat. *mesenterium*). 

Ide v podstate o jeden súvislý, zvrásnený obal, ktorý vystieľa priestory medzi orgánmi a brušnou stenou.

## Iné projekty
Retroperitoneum

náhľad|Retroperitoneum
**Retroperitoneum** (*retro* - za) je anatomický priestor, ktorý sa nachádza pod pobrušnicou a samotnou brušnou stenou alebo panvovým dnom. Orgány, ktoré sa v tomto priestore nachádzajú, sa nazývajú retroperitoneálne - typickým príkladom je oblička alebo pankreas.

## Iné projekty
Pacient

right|thumb|Detský pacient pri vyšetrení polysomnogramom v detskej nemocnici v americkom St. Louis, rok 2006
**Pacient** (z lat. patiens = trpezlivý, trpiaci < lat. pati = znášať, trpieť) je človek, ktorý sa z najrôznejších príčin dostal do starostlivosti lekára – utrpel úraz, má infekčné, zápalové, nádorové alebo iné ochorenie. Ak ide o preventívnu prehliadku, z psychologických dôvodov sa často používa termín klient.

## Pozri aj
* lekár
* choroba

## Iné projekty

Kategória:Medicína
Národné modlitebné raňajky

**Národné modlitebné raňajky** (ang. *National Prayer Breakfast*) je udalosť organizovaná pravidelne vo februári od roku 1953 vo Washingtone konzervatívnou kresťanskou organizáciou *Fellowship Foundation*. Na raňajkách sa zúčastňuje až 3 000 osobností z celého sveta. Počas raňajok má obyčajne prejav prezident USA.

## Iné projekty
* 

 
Kategória:Kresťanstvo
Pošva (vagína)

náhľad|Vaginálny kanál pred menopauzou (vľavo) a počas menopauzy (vpravo)
náhľad|Schéma ženského reprodukčného systému po anglicky
**Pošva** alebo **vagína** (lat. *vagina*, gr. *kolpos*) je svalovo-väzivová trubica, ktorá je vývodnou pôrodnou cestou a súčasne ženským kopulačným orgánom. Predná stena pošvy je dlhá asi 7 cm, zadná okolo 9 cm. Do horného konca pošvy sa vnára krčok maternice, okolo ktorého sa vytvára klenba pošvy (*fornix vaginae*). Dolný koniec pošvy sa otvára medzi malými pyskami ohanbia do predsiene pošvy (*vestibulum vaginae*), okraj tvorí poševný otvor (lat. *ostium vaginae*). Na začiatku pošvy je u väčšiny žien, ktoré nemali pohlavný styk, tenká slizničná duplikatúra, tzv. panenská blana (*hymen*). Hymen neuzatvára vagínu úplne. Ostáva v ňom malý otvor, ktorý umožňuje odtok menštruačnej krvi. Vnútro vystiela sliznica, ktorá vytvára pomerne vysoké krkvy (*rugae vaginales*), ktoré sú usporiadané do stĺpcov (*columnae rugarum*). Sliznica je krytá nerohovatejúcim dlaždicovým epitelom, ktorý neobsahuje nijaké žliazky. Sekrét zvlažujúci povrch sliznice pošvy je transsudátom ciev stien pošvy a produkt bakteriálnej flóry osídľujúcej pošvu (*Lactobacilus acidophilus*). Svalovina pošvovej steny je hladká, sieťovite usporiadaná. Okolo dolnej časti pošvy sú aj vlákna priečne pruhovaných svalov, ktoré majú charakter zvierača. Adventícia pošvovovej steny je tvorená hustým kolagénnym väzivom, bohato prekrveným a s množstvom vetvičiek nervov.

## Iné projekty

Kategória:Rozmnožovacia sústava
Kategória:Anatómia človeka
Kategória:Žena
Svaly hornej končatiny

**Svaly hornej končatiny** (lat. *musculi membri superioris*) sa podľa svoji topograficko-anatomických vzťahov delia na nasledovné skupiny:

* Svaly ramenného pletenca (lat. *mm. cinguli membri superioris*)
* Svaly voľnej časti hornej končatiny (lat. *mm. partis liberae membri superioris*)
** svaly ramena (lat. *mm.brachii*)
** svaly predlaktia (lat. *mm.antebrachii*)
** svaly ruky (lat. *mm.manus*)

## Svaly ramenného pletenca
*Deltový sval - m.deltoideus
*Nadhrebeňový sval - m.supraspinatus
*Podhrebeňový sval - m.infraspinatus
*Malý oblý sval - m.teres minor
*Veľký oblý sval - m.teres major
*Podlopatkový sval - m.subscapularis

## Svaly ramena
### Predná skupina

* Dvojhlavý sval ramena - m.biceps brachii
** Je tvorený 2 hlavami: caput longum, caput breve
** Odstup: processus coracoideus, tuberculum supraglenoidale. 
** Úpon: tuberositas radii.
** Funkcia: flexia v lakti, ventrálna flexia ramena, abdukcia a addukcia ramena, pronácia a supinácia predlaktia.

* Zobákovito-ramenný sval - m.coracobrachialis
** Odstup: processus coracoideus
** Úpon: crista tuberculi minoris
** Funkcia: ventrálna flexia, addukcia ramena

* Ramenný sval - m.brachialis
** Odstup: od úrovne tuberositas deltoidea
** Úpon: tuberositas ulnae
** Funkcia: flexia v lakti

### Zadná skupina
*Trojhlavý sval ramena - m.triceps brachii
ma 3 hlavy: caput longum,caput laterale,caput mediale
Odstup:tuberculum infraglenoidale,tuberculum majus,zadna plocha humeru
Upon:olecranon ulnae
Funkcia:addukcia ramena,extenzia v lakti
*Lakťový sval - m.anconeus

## Svaly predlaktia
### Predná skupina
#### Povrchová (prvá) vrstva

*Oblý privracač- M.pronator teres
*Vretenný ohýbač prstov-M.flexor carpi radialis
*Dlhý dlaňový sval-M.palmaris longus
*Lakťový ohýbač prstov-M.flexor carpi ulnaris

#### Druhá vrstva
*M.flexor digitorum superficialis
Odstup:epicondylus medialis humeri
Upon:2,3,4,5 prst
Funkcia:flexia v lakta,zapastia a klbov ruky

#### Tretia vrstva
*M.flexor digitorum profundus
*M.flexor pollicis longus

#### Štvrtá vrstva
*M.pronator quadratus
Odstup a upon: lezi medzi distalnymi tretinami radia a ulny
Funkcia:pronacia

### Laterálna (bočná, radiálna) skupina
*M.brachioradialis
*M.extensor carpi radialis longus
*M.extensor carpi radialis brevis

### Zadná skupina
#### Povrchová vrstva
*M.extensor carpi ulnaris
*M.extensor digitorum
*M.extensor digiti minimi

#### Hlboká vrstva
*M.supinator
*M.abductor pollicis longus
*M.extensor pollicis brevis
*M.extensor pollicis longus
*M.extensor indicis

## Svaly ruky
### Svaly na dlaňovej strane ruky
#### Svaly tenaru
*M.abductor pollicis brevis
*M.flexor pollicis brevis
*M.opponens pollicis
*M.adductor pollicis

#### Svaly hypotenaru
*M.palmaris brevis
*M.abductor digiti minimi
*M.flexor digiti minimi brevis
*M.opponens digiti minimi

#### Svaly strednej skupiny
*Mm.lumbricales I-IV

### Svaly medzi záprstnými kosťami
*Mm.interossei
Semenník (anatómia)

**Semenník** alebo **testis** (lat. *testis, didymus, testiculus, spermarium*, gr. *orchis, didymis*) je zárodočná žľaza živočíchov, v ktorej sa tvoria rozmnožovacie bunky (sparmatozoá, spermie a pod.).

## Semenník človeka
náhľad|Semenník človeka
Semenník je párová žľaza uložená v dolnej časti mieška. Patrí k vnútorným pohlavným orgánom. Má sploštený tvar, pri pohľade zboku je oválny. Priemerná dĺžka 4,5 cm, šírka 3 cm a hrúbka 2 cm, váži 25 až 30 gramov.

Semenník je zavesený na semennom povrazci (ľavý semenník je nižšie ako pravý), ktorý prebieha po jeho zadnom okraji. Semenník je tvorený z parenchýmu, ktorý je pokrytý väzivovou blanou - belavým obalom semenníka (*tunica albuginea*), z ktorého odstupujú k zadnému okraju lúčovito idúce priehradky (*septula testis*), ktoré rozdeľujú semenník na lalôčiky semenníka (*lobuli testis*). Počet lalôčikov kolíše od 100 do 250 a ich tvar je kužeľovitý. Lalôčiky obsahujú stočené semenotvorné kanáliky (*tubuli seminiferi contorti*). Každý lalôčik obsahuje semenotvorný epitel, z ktorého vznikajú spermatozoidy. Pri zadnom obvode semenníka sa 3–4 semennotvorné kanáliky navzájom spájajú a vytvárajú sieť semenníka (*rete testis*). Z tejto siete vystupuje až 18 vývodov semenníka (*ductuli efferens testis*), ktoré sa vnárajú do hlavy nadsemenníka. V stenách semenotvorných kanálikov sú nezrelé pohlavné bunky čiže spermie, ktoré sa uvoľňujú a sú zatlačované do nadsemenníkov.

Kategória:Rozmnožovacia sústava
Predstojnica

vpravo|náhľad|250px|Detail prostaty a semenných vačkov
[vpravo|náhľad|250px|Umiestnenie prostaty<br />1. – '''prostata''' <br />2. – [močová rúra 3. – miešok  4. – semenný mechúrik  5. – konečník  6. – lymfatická uzlina]]
**Predstojnica** alebo **predstojná žľaza** alebo **prostata** (lat. prostata) je nepárový žľaznatý orgán, uložený na svalovom dne panvy, kde svojou hornou plochou zrastá so spodinou močového mechúra. Celou žľazou prechádza vretenovite rozšírená časť močovej rúry. Prostata má tvar gaštana, je široká asi , vysoká  a hrubá  – hmotnosť priemerne 20 g. Do normálnej veľkosti dorastá v 17 rokoch. Prostata sa skladá zo žľaznatého tkaniva a svalovej zložky. Sekrét prostaty je výlučok 30 – 50 drobných žliazok, ktorý má za úlohu zvlhčovať močovú rúru pred vystreknutím spermy ale nie je objemovo najväčšou súčasťou ejakulátu. Tvorí asi 30 % objemu ejakulátu a jej sekrét ma mierne kyslé pH.(pH=6,4). (Najväčšiu časť ejakulátu vytvárajú mechúrikovité žľazy v semenníkoch (Glandulae vesiculosae) a to až 70 %). V starobe sa prostata často zväčšuje (hypertrofuje), čo má za následok stláčanie močovej rúry a poruchy močenia. Prostata je obalená puzdrom – fasciou, z ktorej dovnútra vystupujú elastické vlákna a spolu s hladkou svalovinou vytvárajú tzv. strómu celej žľazy.

## Iné projekty

Kategória:Rozmnožovacia sústava
Semenný mechúrik

náhľad|Ilustrácia prostaty ktorá obsahuje semenný mechúrik (Vesicula seminalis).
**Semenný mechúrik** (lat. *vesicula seminalis*, u živočíchov aj *glandula vesicularis*) je orgán u živočíchov a človeka. Je dlhý 4-5 cm. 

## Človek
U človeka je to párový orgán, ktorý ma podobu vakovitej, až 12 cm dlhej a 7 mm širokej trubice, ktorá je viacnásobne esovito ohnutá. Jednotlivé ohyby sú k sebe priložené a steny vzájomne spojené väzivom. Vývod semenného vačku sa spája s vývodom semenného kanálika a spolu ústi pod močovým mechúrom do močovej rúry v tzv. semennom hrbčeku (*colliculus seminalis*). Tvorí objemovo najväčšiu časť ejakulátu (cca 70%) a sekrét má zásadité pH=7,6.

## Živočíchy
Aj ostatné cicavce, okrem mäsožravcov, majú obdobný orgán, nie u všetkých druhov ide však o mechúrik, napríklad u párnokopytníkov je to kompaktná žľaza.

Ako semenný mechúrik sa označujú aj nádobovité orgány na uskladnenie spermií samičiek (napr. mravec) aj samcov (napr. vážka).

Kategória:Rozmnožovacia sústava
Kožná žľaza

**Kožné žľazy** (lat. *glandulae cutis*) sú žľazy v koži. 

## Človek
U človeka existujú tieto typy kožných žliaz, ktoré majú rozdielnu štruktúru i funkciu:
* mazové žľazy (lat. *glandulae sebaceae*) – premasťujú kožu, chránia ju pred vplyvom vonkajšieho prostredia.
* potné žľazy (lat. *glandulae sudoriferae*) – produkujú pot
* apokrinné žľazy – začínajú pôsobiť až v období dospievania. Sú koncentrované najmä v pazuchových jamách, slabinách a okolí prsných bradaviek. Tieto žľazy produkujú lepkavú mliečnu tekutinu, ktorá obsahuje tuky a bielkoviny. Podľa niektorých odborníkov práve tento pach zohráva dôležitú úlohu pri priťahovaní opačného pohlavia. Tieto žľazy slúžia ako dôležitý regulátor telesnej teploty a regulátor homeostázy (rovnováhy) v organizme.
* cirkumanálne žľazy  (glandulae cicumanales) – nachádzajú sa okolo konečníka
* žľazy prsníkového dvorca (glandulae areolares mammae)- patria do skupiny kožných žliaz, v anatomickej nomenklatúre sa však vzhľadom na ich význam a odlišnú funkciu opisujú samostatne.
 

Kategória:Fyziológia
Nemcovce (okres Bardejov)

**Nemcovce** sú obec na Slovensku v okrese Bardejov.

## Referencie

## Iné projekty

## Externé odkazy
* 


Kategória:Obce okresu Bardejov
Kylie Minogue

**Kylie Ann Minogueová** OBE (neprechýlene Kylie Ann Minogue; * 28. máj 1968, Melbourne, Viktória, Austrália), známa len ako **Kylie Minogue** alebo **Kylie**, je austrálska speváčka a príležitostná herečka. Preslávila sa v polovici 80. rokov 20. storočia najmä vďaka postave Charlene v telenovele *Susedia*. Od konca 80. rokov naplno rozbehla pozoruhodnú spevácku kariéru, ktorá trvá až do dnešných dní. Jej mladšia sestra Dannii Minogue je tiež známa speváčka.

## Diskografia
* *[[Kylie (album)|Kylie]]* (1988)
* *Enjoy Yourself* (1989)
* *Rhythm of Love* (1990)
* *Let's Get to It* (1991)
* *[[Kylie Minogue (album)|Kylie Minogue]]* (1994)
* *Impossible Princess* (1997)
* *[[Light Years]]* (2000)
* *[[Fever (album, Kylie Minogue)|Fever]]* (2001)
* *[[Body Language]]* (2003)
* *[[X (album Kylie Minogue)|X]]* (2007)
* *[[Aphrodite]]* (2010)
* *[[Kiss Me Once]]* (2014)
**Kylie Christmas* (2015)
* ''Golden'' (2018)

## Iné projekty

## Externé odkazy
* Oficiálna stránka 
* 
* 


Kategória:Austrálske popové speváčky
Kategória:Austrálske speváčky elektronickej hudby
Kategória:Austrálske televízne herečky
Kategória:Nu-disco
Kategória:Súrodenci v hudbe
Kategória:Nositelia Ordre des Arts et des Lettres
Kategória:Osobnosti z Melbourne
Kategória:Interpreti Warner Bros. Records
Kategória:Interpreti Parlophone
Kategória:Osobnosti na austrálskych poštových známkach
Nemcovce

**Nemcovce** môžu byť:
* obec v okrese Bardejov, pozri Nemcovce (okres Bardejov)
* obec v okrese Prešov, pozri Nemcovce (okres Prešov)
Konečná stanica (film)

***Konečná stanica*** () je slovenská filmová adaptácia úspešnej rovnomennej hry Radošinského naivného divadla.

* Architekt:
* Kostýmy:
* Strih: Peter Kordáč
* Vedúci výroby: Milan Stráňava
* Premiéra na Slovensku: 3. marec 2005

## Referencie

## Externé odkazy
* Oficiálna stránka filmu 

Kategória:Slovenské filmové komédie
Kategória:Filmy podľa názvu
Kategória:Filmy z 2004
Kategória:Radošinské naivné divadlo
Gilbert Keith Chesterton

**Gilbert Keith Chesterton** (* 29. máj 1874, Londýn – † 14. jún 1936, Beaconsfield) bol anglický spisovateľ, esejista, novinár a katolícky filozof.

Začiatkom 90. rokov 19. storočia – počas štúdia výtvarného umenia – prešiel Chesterton svetonázorovou krízou, jeho puritánska výchova sa stretla s dekadentným životným štýlom moderných maliarov, ktorý spisovateľ neprijal. Pravdepodobne z tých čias pochádza aj jeho zaujatosť voči modernému maliarstvu – vtedy impresionizmu. Chesterton štúdium výtvarného umenia zanechal, prešiel k štúdiu anglickej literatúry a duševný pokoj nakoniec našiel v obdive k okolitému svetu a vo svojráznej filozofii vďaky svetu. Svoje myšlienky azda najbrilantnejšie vyjadril v knihe *Ortodoxia, n*a svojich oponentov potom reagoval knihou *Heretici*. 

Bol aj autorom detektívnych poviedok s hlavným hrdinom katolíckym kňazom *otcom Brownom*. Tieto poviedky vychádzali od roku 1911 až do jeho smrti. 

## Diela
### Poézia
* 1900 – *Greybeards at Play*
* 1900 – *The Wild Knight and Other Poems*
* 1911 – *The Ballad of the White Horse*
* 1915 – *Poems*
* 1915 – *Wine, Water, and Song*
* 1922 – *The Ballad of St. Barbara and Other Poems*
* 1926 – *The Queen of Seven Swords*
* 1927 – *The Collected Poems of G.K. Chesterton*

### Divadelné hry
* 1913 – *Magic* (Mágia) – na jej podklade vznikol film Ingmara Bergmana *The Magician*
* 1927 – *The Judgment of Dr. Johnson*
* 1930 – *The Turkey and the Turk*
* 1950 – *The Surprise* (hra vyšla až posmrtne)

### Romány
* 1904 – *The Napoleon of Notting Hill* (Napoleon z Notting Hill)
* 1907 – *The Man Who Was Thursday* (Anarchista štvrtok)
* 1909 – *The Ball and the Cross*
* 1912 – *Manalive*
* 1914 – *The Flying Inn* (Lietajúci hostinec)
* 1927 – *The Return of Don Quixote* (Návrat dona Quixota)
* 2001 – *Basil Howe* (kniha vyšla až posmrtne)

### Detektívne príbehy
* 1911 – *The Innocence of Father Brown* (Nevina otca Browna)
* 1914 – *The Wisdom of Father Brown* (Múdrosť otca Browna)
* 1926 – *The Incredulity of Father Brown* (Nedôvera otca Browna)
* 1927 – *The Secret of Father Brown* (Tajomstvo otca Browna)
* 1935 – *The Scandal of Father Brown* (Škandál otca Browna)

## Iné projekty

Kategória:Anglickí spisovatelia
Kategória:Anglickí filozofi
Kategória:Anglickí novinári
Kategória:Kresťanskí spisovatelia
Kategória:Spisovatelia detektívok
Kategória:Osobnosti na česko-slovenských poštových známkach
Kategória:Osobnosti z Londýna
Porta

**Porta** môže byť:
* všeobecne: brána, dvere, vráta, vrátnica
* významný vstup, vráta, napr.:
** porta aurea čiže zlatá brána (hlavný vstup do katedrály)
** porta coeli (označenie pre kresťanský kostol a kláštor alebo vstupné dvere)
** porta triumphalis (víťazná brána v antickom cirku)
* v geografii: názov niektorých dôležitých priechodov v horstve, po slovensky brána, napr. Porta Hungarica (Devínska brána), Porta Bohemica (Česká brána)
* v anatómii:
** vyústenie alebo vústenie dutého orgánu, po slovensky vráta, napr. porta hepatis – vráta pečene
** slangový výraz pre žilu vrátnica
* historicky:
** dom s pozemkom
** sediacka usadlosť a príslušná daňová jednotka, pozri porta (daňová jednotka)
** Vysoká Porta
* v krajčírstve: obruba, lem v podobe úzkeho pásu alebo zakončenie závesov, čalúnenia nábytku a častí odevu, synonymum: borta
* český festival trampskej piesne, country a western music založený v roku 1967, pozri Porta (festival)
* názov sídla:
** Porta (Kuba) (v Provincia de Ciudad de La Habana)	
** Porta (Portugalsko, Leiria) (v Distrito de Leiria)
** Porta (Portugalsko, Viana do Castelo) (v Distrito de Viana do Castelo)	
** Porta (Španielsko) (v Galícii) 
** Porta (Francúzsko) (v Alsasku)
** Porta (Taliansko)
** Porta (Grécko, Kerkyras) (v nome Kerkyras)
** Porta (Grécko, Piraios) (v nome Piraios)
** Porta (Srbsko)
* priezvisko, napr.:
** Giambattista della Porta taliansky vedec, dramatik, filozof

## Iné projekty
Epidemiológia

**Epidemiológia** (*epi* – na, medzi, *demos* – ľudia, *logos* – veda o) - je vedná disciplína, ktorá skúma prečo, kedy a kde sa choroby vyskytujú, a spôsoby, akými sa prenášajú.

Epidemiológia sa zvyčajne rozdeľuje na:
* epidemiológiu človeka – študuje zákonitosti výskytu a prenosu chorôb prenosných na človeka
* veterinárnu epidemiológiu – študuje choroby prenosné u zvierat

Pracovník, ktorý sa zaoberá epidemiológiou sa označuje ako epidemiológ.

## Iné projekty
Farmakológia

**Farmakológia** (*pharmakon* – liek, droga, jed) je vedný odbor, ktorý študuje účinky, metabolizmus a použitie chemických látok liekov v liečbe chorôb. Zjednodušene povedané, skúma účinky liekov na biologické systémy. Zahŕňa vedomosti ohľadom zdrojov, chemických vlastností, biologických efektov a terapeutického použitia liekov. Nie je základom iba pre medicínu, ale aj farmáciu, ošetrovateľstvo, zubné lekárstvo a veterinárnu medicínu. 

S farmakológiou je často zamieňaná farmácia, čo je samostatná disciplína lekárskej vedy. Je to profesia zodpovedná za prípravu, dávkovanie, výdaj a vhodné použitie liečiv a poskytovanie služieb na dosiahnutie optimálnych terapeutických výsledkov.

Farmakológiu možno rozdeliť na 2 oblasti:
* humánna farmakológia – zaoberajúca sa liekmi pre človeka
* veterinárna farmakológia – zaoberajúca sa liekmi pre zvieratá

## Externé odkazy
* kniha o farmakológii z 18. storočia (v latinčine): ''Principia Chymiae Secretioris, Sive Prolegomena Libri Secundi de Medicamnetis Adeptorum.'' 98 s. Rukopis - dostupné v Digitálnej knižnici UKB

## Zdroj
* Farmspol 

## Iné projekty
Diana Mórová

**Diana Mórová** (* 18. február 1970, Bratislava) je slovenská herečka.

## Životopis
V rokoch 19881992 študovala herectvo na VŠMU v Bratislave. Už počas štúdia herectva na Vysokej škole múzických umení hosťovala v Činohre SND v inscenáciách *Chrobák v hlave*, *Čaj u pána senátora*, *To je to pravé*. Po ukončení štúdia v roku 1992 sa stala členkou Činohry SND a pôsobí tu doteraz. 

V roku 2004 hosťovala v Činohre Národného divadla v Prahe v inscenácii *Prenasledovanie a umučenie dr. Šaldy* – bola to jej prvá spolupráca s režisérom Michalom Dočekalom. Patrí medzi najpopulárnejšie a najaktívnejšie herečky na Slovensku. Účinkovala v mnohých televíznych inscenáciách a seriáloch. 

Hrala v televíznych seriáloch *Štúrovci* (1992), *Silvánovci* (19961997), *Zborovňa* (1999), *O ztracené lásce* (2001) a ''Panelák'' (2008).

V roku 2006 so svojim krasokorčuliarskym partnerom vyhrala televíznu súťaž TV JOJ, *Hviezdy na ľade*. V roku 2022 sa zúčastnila TV show *[[Let’s Dance (slovenský televízny program)|Let's dance]]*.

## Filmografia (výber)
* 1990: Let asfaltového holuba
* 1990: Marta a ja
* 1991: Amonina pomsta
* 1991: Ružová Anička
* 1991: Štúrovci
* 1992: Veľkonočný sen
* 1994: Spoveď
* 1996: Silvánovci
* 1998: Rivers of Babylon (*Sylvia*)
* 1999: Kuře melancholik (*tetuška*)
* 1999: Praha očima... –  Obrázky z výletu (*Marta*)
* 1999: Rozprávanie neznámeho človeka
* 1999: Škovránok
* 1999: Zborovňa
* 2000: Čarovala ryba, aby bola chyba...
* 2001: Voľnomyšlienkár
* 2002: Quartétto (*Kristína*)
* 2002: Na konci hry
* 2002: Kvet šťastia
* 2005: Konečná stanica (*vdova*) 
* 2006: Veľké šťastie
* 2007: Polčas rozpadu
* 2008: Mesto tieňov
* 2008: Panelák (*Ivana Švehlová/Schwarzová*)
* 2009: Tango s komármi
* 2009: Keby bolo keby
* 2015: Dvojičky
* 2015: Česko Slovensko má talent
* 2017: Kuchyňa
* 2020: Bola raz jedna škola
* 2020: Sviňa
* 2022: Hranica
* 2022: Jozef Mak
* 2022: Ultimátum
* 2022: Tomáš a Diana (*Diana*)

## Iné projekty

## Externé odkazy
* 
* 
*  
* Diana Mórová na FDb.cz
* Diana Mórová na Osobnosti.sk

Kategória:Absolventi Vysokej školy múzických umení
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Držitelia Krištáľového krídla
Kategória:Držitelia ceny Igric
Kategória:Osobnosti z Bratislavy
Vrátnica

::*Vrátnica môže byť aj miestnosť [[vrátnik]]a.*
**Vrátnica** alebo hovorovo **portálna žila** (lat. *vena portae hepatis*) patrí k najvýznamnejším žilám ľudského tela. Jej význam tkvie v tom, že privádza krv z tenkého čreva - bohatú na chemické zlúčeniny, ktoré organizmus vstrebal trávením potravy - do pečene na následné spracovanie. 

Vzniká spojením troch väčších žíl: 
* slezinnej žily (lat. *vena splenica/lienalis*) 
* hornej okružovej žily (lat. *vena mesenterica superior*) 
* dolnej okružovej žily (lat. *vena mesenterica inferior*) 

K spojeniu dochádza za hlavou pankreasu - odvádza teda krv z nepárových orgánov brušnej dutiny. Tieto tri žily sa označujú aj ako „korene portálnej žily“. 

Z miesta sútoku beží vrátnica doprava a nahor za dvanástnik a vstupuje do pečeňovodvanástnikového väzu (*ligamentum hepatoduodenale*), ktorým sa dostane až do vrát pečene (*porta hepatis*). V pečeňovodvanástnikovom väze spolu s ňou prebieha aj žločovod (*ductus choledochus*) a vlastná pečeňová tepna (*arteria hepatica propria*). V porta hepatis sa portálna žila delí na dve hlavné vetvy:
* pravá vetva (*ramus dexter*), ktorá sa ďalej vetví v pravom laloku pečene
* ľavá vetva (*ramus sinister*), ktorá sa ďalej vetví v ľavom laloku pečene; zásobuje aj chvostový lalok (*lobus caudatus*) a štvorcový lalok (*lobus quadratus*) pečene

Počas svojho priebehu priberá portálna véna ešte ďalšie menšie prítoky:
* žalúdkové žily (*venae gastricae*)
* vrátnikovú žilu (*vena pylorica*)
* žily podžalúdkovej žľazy (*venae pancreaticae*)

Kategória:Obehová sústava
Hradisko

**Hradisko** môže byť:

*opevnené sídlisko z praveku (v užšom zmysle až od mladej bronzovej doby), protohistorického obdobia alebo včasného stredoveku, pozri hradisko (archeológia)
* miesto, kde stojí hrad

* obec na Slovensku v okrese Kežmarok, pozri Hradisko (okres Kežmarok)
* časť obce Terňa na Slovensku, pozri Hradisko (Terňa)
* časť obce Radoma na Slovensku
* chránené územie v pohorí Vtáčnik, pozri Hradisko (prírodná pamiatka)
* kláštor v Olomouci, pozri Kláštor Hradisko
* nálezisko z bronzovej doby pri Kroměříži a časť Kroměříža, pozri Hradisko u Kroměříže
* sídlo v Česku pri Rychnove nad Kněžnou

* vrch v:
** Bielych Karpatoch (636 m)
** pohorí Čierna hora (), pozri Mestické
** Považskom Inovci (732 m), pozri Hradisko (vrch v Považskom Inovci)
** Slanských vrchoch (708 m)
** Šarišskej vrchovine (), pozri Hradisko (Šarišská vrchovina)
** Javořickej vrchovine (760 m)
** Rožnovskej brázde (522 m)
** Litenčickej pahorkatine (518 m)
** Nízkom Jeseníku (441 m, tiež *Predný Cvilínský kopec*)

* folklórny súbor z Vrútok na Slovensku, pozri Hradisko (folklórny súbor)

## Pozri aj
*Hradište
*Hradiště
*Hradsko
*Hradištsko
Karpatský pohár

[thumb|right|[Martin Klimčík - Tibor Menyhért - víťazi Karpatského pohára v disciplíne páry 2008]]
**Karpatský pohár** je bridžový turnaj každoročne poriadaný Michalovským bridžovým klubom vo februári alebo marci. Od roku 2019 je zároveň Memoriálom Gabriela Hinďoša, ktorý bol dlhé roky predsedom Michalovského bridžového klubu.
Od roku 2019 je párový turnaj súčasťou Slovak bridge tour poriadaného Slovenským bridžovým zväzom.

Do roku 2005 pozostával z dvojkolového párového turnaja, v roku 2006 sa prvýkrát konala aj súťaž družstiev.

Projekt Karpatský pohár – medzinárodný turnaj v športovom bridži má za cieľ propagovať bridž ako športovú hru podobnú ako je šach a  využiť turnaj na propagáciu Zemplína  ako rekreačnej oblasti (Zemplínska Šírava, Vinianske jazero, Morské oko) a Michaloviec ako jeho hospodárskeho, kultúrno-historického a spoločenského centra.

Do roku 2008 sa turnaj konal v Michalovciach, v rokoch 2009-2017 na Vínom jazere, od roku 2018 na Šírave.

## História víťazov
thumb|right|Víťazi Karpatského pohára, družstvá 2009
### Páry
*2002 Gejza Boros - Martin Klimčík
*2003 Karol Lohay - Vladimír Munka
*2004 Alexander Belyus - Oto Gabrik
*2005 Gejza Boros - Vlado Munka
*2006 Martin Klimčík - Tibor Menyhért
*2007 Pavel Mokráň - Eva Suchá 
*2008 Martin Klimčík - Tibor Menyhért
*2009 Marek Pietraszek - Przemysław Zawada 
*2010 Michal Šikra - Branislav Šikra
*2011 Izabella Klar - Boguslav Kruczek 
*2012 Karol Lohay - Adam Kubica
*2013 Peter Dubnický-Alojz Zlacký
*2014 Mihal Demchik - Vladyslav Vovk
*2015 Kopron – P. Zawada 
*2016 Vladyslav Vovk-Janočko 
*2017 Marczona Mariann - Minarik Atila
*2018 Himinec-Janočko 
*2019 Boguslav Kruczek - Eugeniusz Strzyz  

### Družstvá
*2006 Palma Plus (Alojz Zlacký, Pavel Mokráň, Choma, Ljubov Tokárová) (Michalovce+Bratislava)
*2007 Boros (Gejza Boros, Vladimír Munka, Karol Lohay, Koloman Hencz (Košice)
*2008 Boros (Vladimír Munka, Karol Lohay, Koloman Hencz, Miroslav Ploščica) (Košice)
*2009 Joker (Marek Pietraszek, Przemysław Zawada, Bogusław Kruczek, Tomasz Ukrainski, Jakub Zawada) 
*2010 KBK Košice (Martin Klimčík, Koloman Hencz, Karol Lohay, Vladimír Munka) 
*2011 Laurus (Alojz Zlacký, Ljubov Tokárová, Peter Laca, Jozef Onder) (Michalovce)
*2012 Hotel Polski, Mielec (Rojkowic Bogdan, Eugenius Osinsci, Boguslaw Kruczek, Jan Kadula) 
*2017 Gonzo (Kwiatkowski Robert,Baryla Zdzislaw,Kluczek Boguslaw,Goralocyk Jerz) 
*2018 Gonzo (Krucek, Nidecki, Gorrodzyk, Baryla) 
*2019 KBK (Peter Belčák, Tibor Menyhért, Vladimír Munka, Miroslav Ploščica) 

## Externé odkazy
*Karpatský pohár 2009
*Karpatský pohár 2011
*Karpatský pohár 2012
*Databáza SBZ
Kategória:Bridž na Slovensku
Kategória:Bridžové súťaže
Topvar Trefy

**Topvar Trefy** je bridžový párový turnaj usporadúvaný v Topoľčanoch. 

Býva organizovaný v máji alebo júni. Vzhľadom na slovenské pomery širokú topoľčiansku juniorsku základňu je to turnaj, kde sa zvykne zúčastniť najviac juniorov na Slovensku. Od roku 2006 nesie prívlastok Memoriál Gustáva Komžíka - jedného zo spoluzakladateľov bridžového života v Topoľčanoch.

## Víťazi jednotlivých ročníkov
*2003 Gejza Boros - Karol Lohay
*2004 Tibor Menyhért - Miroslav Velčko
*2005 Miroslav Bielik - Anton Závodský, najlepší juniori Marek Marga - Tomáš Kijac, 5. miesto
*2006 Pavel Mokráň - Karol Rezek, najlepší juniori Luboš Kianica - Lukáš Sidor 3. miesto

## Externé odkazy
*Výsledky

Kategória:Bridž na Slovensku
Kategória:Bridžové súťaže
Dobroslava

**Dobroslava** môže byť:

* ženské krstné meno, pozri Dobroslava (prvé meno) 
* obec na Slovensku v okrese Svidník, pozri Dobroslava (obec)
Tarbucka (geomorfologická časť)

**Tarbucka** je geomorfologická časť Medzibodrockých pláňav, podcelku Východoslovenskej roviny. Je to výrazný krajinotvorný prvok vystupujúci v južnej časti roviny, na ľavom brehu rieky Bodrog.

## Polohopis
Nápadný, z diaľky viditeľný masív sa nachádza v juhozápadnej časti Východoslovenskej roviny, na západnom okraji podcelku Medzibodrocké pláňavy. Severne a západne sa vinie rieka Bodrog, lemovaná podcelkom Bodrocká rovina, južne a východne pokračujú Medzibodrocké pláňavy. Územie je odvodňované sieťou kanálov, ktoré vedú úpätím Tarbucky a smerujú do Malej Krčavy. Najvyšším vrchom je Tarbucka, vysoká 

Lokalita leží v Košickom kraji, v okrese Trebišov a zasahuje na katastrálne územie obcí Streda nad Bodrogom, Malý Kamenec, Veľký Kamenec a Somotor. Oblasť je bez významnejších ciest, pretože komunikácie vedú úpätím, kde spájajú tunajšie obce. Dopravnú tepnu regiónu plní severne vedúca cesta I/79 zo Slovenského Nového Mesta do Kráľovského Chlmca, na ktorú sa pripájajú všetky cesty nižších tried. Rovnako severným okrajom vedie železničná trať Košice – Čierna nad Tisou.

## Geologická štruktúra
Tarbucka je súčasťou georeliéfu sopečných extruzívnych telies. Jadro vrchov vytvára vypreparovaný sopečný útvar, extruzívny dóm (kopa). Severné svahy sú pokryté pieskom. Pahorkatina je produktom vulkanickej činnosti v období treťohôr. Skladá sa najmä z ryolitov, ryodacitov, tmavosivých andezitov a červených a žltých tufov. Na ťažbu spomínaných hornín bolo do 50. rokov 20. storočia v prevádzke niekoľko kameňolomov.

Charakteristickou črtou pahorkatiny sú okrem vrcholcov aj naviate piesky a pieskové duny. Jemný piesok pochádza zo svahov Karpát a často sa ťaží na stavebné účely. V starom kameňolome je možné nájsť aj obsidián.

## Flóra
náhľad|vľavo|Klinček neskorý (''Dianthus serotinus'')
Zloženie pôdy vytvára optimálne podmienky pre niektoré rastliny. Pahorkatinu pokrývajú oblasti lesa, lúk a viníc. Osemdesiat percent lesov tvorí v 19. storočí vysadený agát biely (*Robinia pseudoacacia*), zvyšok predstavujú druhy rodu dub. Vrcholce kopcov pokrývajú lúky a kroviny. Miestami v tenkých vrstvách pôdy sa rozšírili suchomilné skalničky. Okrajové polohy sú porastené vinohradmi. Andezitový kopec Tarbucka je jedinou lokalitou klinčeka neskorého (*Dianthus serotinus*) v oblasti Východoslovenskej nížiny.

## Fauna
V priľahlej mokradi, národnej prírodnej rezervácii Tajba, žije Korytnačka močiarna (*Emys orbicularis*), ktorá znáša svoje vajíčka v okolitých pieskoch. 

## Chránené územia
Celá Tarbucka je súčasťou Chránenej krajinnej oblasti Latorica a časť územia patrí do prírodnej rezervácie Tarbucka a severný okraj do rezervácie Tajba.

## Turizmus
Vulkanická pahorkatina vystupuje výrazne nad okolitú krajinu a z najvyšších častí tak poskytuje zaujímavý výhľad. Na východnom okraji stojí na pahorku ruina hradu Veľký Kamenec. V lokalite nie sú značené turistické chodníky.

## Referencie


## Pozri aj
* Medzibodrocké pláňavy
* Tarbucka (prírodná rezervácia)
* Tarbucka (vrch)

## Externé odkazy
* Poloha na turistickej mape

Kategória:Východoslovenská rovina
Kategória:Geomorfologické časti na Slovensku
Tobovia

**Tobovia** alebo **Toba** sú etnická skupina, indiánsky kmeň, v Argentíne, Bolívii a Paraguaji. Sú súčasťou väčšej skupiny pôvodného obyvateľstva v oblasti Gran Chaco, nazývaných Guajkurovia. V roku 2005 žilo v Argentíne 47 951 príslušníkov tejto skupiny v provinciách Chaco, Formosa a Santa Fe.

Sami sa nazývajú „*Qom-lik*“ čo v ich reči znamená prosto „*ľudia*“. Názov Toba je z guaraníjčiny a znamená „*vysoké čelo*“, čo tiež zodpovedá názvu „*frentones*“, ktorý im dali prví španielski osadníci. To preto, že Tobaovia si vpredu na hlave nakrátko režú, alebo strihajú vlasy na znamenie žiaľu.

Kategória:Domorodí obyvatelia Južnej Ameriky
Miroslav Dvorský

**Miroslav Dvorský** (* 16. apríl 1960, Partizánske) je slovenský operný spevák (tenor). Brat Petra Dvorského, Jaroslava Dvorského, Pavla Dvorského (brat Vendelín Dvorský je ekonóm). Miroslav a Jaroslav sú dvojčatá.

## Zo života
Po skončení Strednej priemyselnej školy strojníckej v Partizánskom vyštudoval Konzervatórium a VŠMU v Bratislave. Na VŠMU študoval u profesorky Idy Černeckej . Na opernej scéne debutoval v roku 1983. Absolvoval študijnú stáž v La scale v Miláne. Je prezidentom nadácie Memory, ktorá sa venuje výskumu Alzheimerovej choroby. Je ženatý, má dcéru Dorotu a syna Michala.

## Diskografia
diskografia nie je úplná
* *Arias* – Opus  91 2644-2 231, CD  
* 1992 *Ave Maria – [[Lívia Ághová]] a Miroslav Dvorský* – Musica

## Kompilácie
* * 200? *55-členný orchester, Golden Violin – [[Zlaté husle]]* -, CD – (Zlaté husle vedie Martin Sleziak, Miroslav Dvorský, Dalibor Karvay, Jiří Stivín)
* * 200? *Zlaté husle na hrade* – FeelingAX 0020-2-432 EAN 8588003 267184, CD (Zlaté husle, Miroslav Dvorský, Dalibor Jenis, Ľubica Vargicová)
* 2005 *Vinšujeme Vám... (vianočné koledy)* – Musica, 15. „Anjelským pozdravením“
* 2006 *Čarovný klavír II – [[Richard Rikkon]]* – Street Production – 03. „Caruso“ – Spieva Miroslav Dvorský

## Ocenenia
* 2019 – Krištáľové krídlo za rok 2018 v kategórii Divadlo a audiovizuálne umenie 

## Referencie

## Pozri aj
* Peter Dvorský
* Jaroslav Dvorský
* Pavol Dvorský
* Opera

## Iné projekty

## Externé odkazy
* Osobnosti.sk - Miroslav Dvorský
* Slovenské národné divadlo - Miroslav Dvorský
* Operný spevák Miroslav Dvorský: Najradšej sa vraciam domov - sme.sk
* Bratia Dvorskí o sebe - Korzár

Kategória:Slovenskí operní speváci
Kategória:Tenoristi
Kategória:Dvojčatá
Kategória:Držitelia Krištáľového krídla
Kategória:Absolventi Vysokej školy múzických umení
Kategória:Členovia Opery Slovenského národného divadla
Kategória:Osobnosti z Partizánskeho
Dúbravka

**Dúbravka** môže byť:

* mestská časť Bratislavy, pozri Bratislava – mestská časť Dúbravka 
* obec na Slovensku v okrese Michalovce, pozri Dúbravka (okres Michalovce) 
* najvyšší vrch Východoslovenskej pahorkatiny, pozri Dúbravka (Východoslovenská pahorkatina) 
* miestna časť obce Predajná, pozri Predajná
* osada pri Zvolene, pozri Dúbravka (Zvolen)
* osada pri obci Litava, pozri Dúbrava (Litava)
* potok na strednom Liptove, pozri Dúbravka (prítok Váhu)
* prvé meno, pozri Dúbravka (prvé meno)
* poľská kňažná v 10. storočí, synonymá: Doubravka, Dobrava, pozri Doubravka Přemyslovna
* rozhľadňa pri obci Soblahov (okr. Trenčín), pozri rozhľadňa Dúbravka

## Pozri aj
* Dúbrava
Havaj

**Havaj** môže byť:

* štát v USA, pozri Havaj (štát USA) 
* skrátene: Havajské ostrovy
* najväčší ostrov Havajských ostrovov, pozri Havaj (ostrov)
* obec na Slovensku v okrese Stropkov, pozri Havaj (okres Stropkov) 
* hovorovo: záchod
* slangovo: poľahoda, príjemne strávený čas
Echogenita

**Echogenita** je špeciálny termín, ktorý sa používa v rádiológií pri popisovaní charakteristiky tkanív a orgánov v rámci ultrasonografického vyšetrenia. Je vlastne vyjadrením relatívneho stupňa jasu danej štruktúry na obrazovke sonografického prístroja.

O „primeranej echogenite“ hovoríme vtedy, ak stupeň šedi danej štruktúry na obrazovke zodpovedá normálnemu sonografickému obrazu; o „zvýšenej“ alebo „zníženej echogenite“, ak je orgán "svetlejší" alebo „tmavší“ ako za normálnych okolností. Štruktúra je „izoechogénna“ ak sa jej stupeň šedi veľmi nelíši od okolitého tkaniva - napríklad izoechogénne ložisko v tkanive štítnej žľazy. O „hyperechogénnej“ a „hypoechogénnej“ štruktúre hovoríme vtedy, ak je stupeň šedi daného orgánu alebo ložiska vyšší alebo nižší ako okolia. Termín „mixechogénny“ sa používa vtedy, ak je ložisko zložené z viacerých drobnejších hyper- a hypoechogénnych oblastí.

Niekedy sa možno stretnúť i s termínom „nehomogénna echogenita“ - ten nie je správny, pretože sa vzťahuje skôr k echoštruktúre tkaniva.

Echogenita závisí najmä od schopnosti ultrazvuku prenikať tkanivami; čím ľahšie tkanivom preniká, tým „hypoechogénnejšie“ sa na obrazovke sonografu javí - príkladom takého prostredia je tekutina.

Kategória:Rádiologické pojmy
Plynatosť

**Plynatosť (čriev)** (iné názvy: **nadúvanie (brucha)**, **meteorizmus**, **tympania**) je stav, pri ktorom v tráviacom trakte človeka dochádza k nadmernej tvorbe plynov. Príčinou ich tvorby sú baktérie usídlené v hrubom čreve.

I za normálnych okolností sa plyn v hrubom čreve tvorí, a sú bežné i krátkodobé zmeny v množstve jeho tvorby. Príčinou nadmernej tvorby môže byť porušenie mikrobiálnej rovnováhy v hrubom čreve - najčastejšie antibiotickou liečbou; alebo poruchy trávenia prijatej potravy - ochorenia žalúdka, pankreasu, pečene a žlčových ciest, tenkého i hrubého čreva.

Kategória:Choroby

Kategória:R14 Flatulencia a podobné poruchy
Mapučovia

thumb|Historickí Indiáni v dnešnom Čile (t.j. Argentína tu nie je zobrazená).<br> Mapučovia vo význame 1 sú na mape označení ako Picunches, Chiquiyanes, Mapuches, Pehuenches, Huilliches, Puelches a Cuncos. <br>Mapučovia vo význame 2 sú na mape označení ako Picunches, Mapuches, Huilliches a Cuncos. <br> Mapučovia vo význame 3 sú na mape označení ako Mapuches.
**Mapučovia** (iné názvy: **Mapučé**, **Mapuče**, **Mapuche**;  najmä vo význame 1 a 2 [a najmä staršie]: **Araukáni** alebo **Araukánci**; vo význame 1 staršie aj: **Čé**; vo význame 3 a 4 [staršie aj 1 a 2]: **Molučé** či **Molučovia**; po španielsky *mapuches*, *araucanos*, staršie *araucos*, *moluches*) je názov skupiny juhoamerických Indiánov. Presná definícia tejto skupiny je sporná, v literatúre sa uvádzajú tieto možnosti vymedzenia (porovnaj sčasti aj priloženú mapu):
*1. Mapučovia sú všetci Indiáni hovoriaci araukánčinou (iné názvy: araukánske jazyky, mapučé, mapuche, mapudungan, araukano), a to vrátane v novoveku araukanizovaných Indiánov v dnešnej Argentíne. Patria sem tieto skupiny: Mapučovia vo význame 3 (vrátane Lafkenčé), Huilličé (=Uilčovia; vrátane "Cuncos"), †Pikunčé, †"Chiquillanes" (="Chiquiyanes"), Puelčé, Pehuenčé, Rankelčé a časť skupiny Tehuelčé (=Tehuelčovia, Tevelče).
*2. Mapučovia sú len tá časť Indiánov z bodu 1, ktorá žila a žije medzi Tichým oceánom a Andami v dnešnom Čile. Patria sem tieto skupiny: Mapučovia vo význame 3 (t.j. vrátane Lafkenčé), Huilličé (vrátane "Cuncos") a †Pikunčé.
*3. Mapučovia sú len tá časť Indiánov z bodu 2, ktorá žila a žije v dnešnom čílskom administratívnom regióne Araukánia a v južnej časti dnešného administratívneho regiónu Bío-Bío (v oboch regiónoch okrem bezprostredného pohraničia s Argentínou).
*4. To isté ako bod 3., ale okrem etnika Lafkenčé.
*5. To isté ako bod 1., ale okrem etník †Pikunčé, †"Chiquillanes" a Huilličé (vrátane "Cuncos"). 

## Charakteristika
Mapučovia (vo význame 1) sú domorodé etnikum obývajúce časť územia dnešných štátov Čile a Argentína. Na rozdiel od ostatných indiánskych národov sa im dlhý čas darilo udržať si nezávislosť, v Čile boli podmanení až v 80. rokoch 19. storočia, posledné veľké povstanie Mapučov bolo potlačené v roku 1934.

## Galéria

Mapuvenn.png|Mapučovia ako sústava množín (Chyby na obrázku: 1. Payovia ("Payos") napatria pod Mapučov v žiadnom význame toho slova. 2. Rankelčé sa obyčajne zaraďujú mimo Tehuelčov.)
Instrument Mapuche.JPG|Hudobný nástroj Mapuche
A council of araucanian philosophers (1904).jpg|Mapučskí vzdelanci (1906)
Mapuche woman chile.jpg|Mapučská žena z Čile (2012)


## Iné projekty

## Zdroje

Kategória:Čile
Kategória:Dejiny Čile
Kategória:Argentína
Kategória:Domorodí obyvatelia Južnej Ameriky
Autochtónnosť

**Autochtónnosť** môže byť:
* v biológii a ekológii: (pôvodná) príslušnosť určitého druhu alebo vyššej systematickej kategórie k určitému územiu, pozri autochtónnosť (biológia)
* v systémovej ekológii: vlastnosť časti potravinového reťazca, že vznikla na základe prvotnej produkcie a nebola teda prinesená zvonka, pozri autochtónnosť (systémová ekológia)
* v sociológii, etnológii a jazykovede: týkanie sa pôvodného obyvateľstva, domorodosť, pôvodnosť, pozri autochtónnosť (etnológia)
* v geológii: výskyt horniny na pôvodnom mieste, kde vznikla; vznik na pôvodnom mieste
* lekárstve: vlastnosť vzniknúť sám od seba alebo priamo na tom mieste, kde sa nachádza

Opakom je pojem alochtónnosť.
Sweet Home Alabama

**Sweet Home Alabama** môže byť:
* pieseň skupiny Lynyrd Skynyrd, pozri Sweet Home Alabama (pieseň)
* anglický názov filmu z roku 2002, pozri Dievča na roztrhanie
Glória (budova)

náhľad|upright|Obytný dom Glória
náhľad|upright|Glória - pohľad z Jégeho ulice
**Obytný dom Glória** je obytná budova v Bratislave. Je vysoká 100,1 metrov a nachádza sa na Záhradníckej ulici v Ružinove neďaleko ružinovskej štvrti Rozadol. 

Glória má 29 nadzemných a jedno podzemné podlažie. Nachádza sa v nej 79 bytov. Najmenší jednoizbový má rozlohu 50 metrov štvorcových a najväčší mezonet na horných poschodiach 375 metrov štvorcových. Súčasťou domu sú dva samostatné rýchlovýťahy riadené počítačom, podzemné garáže a státia a nové typy drevohliníkových eurookien. Architektmi a autormi budovy sú Peter Gál a Juraj Furdík.

## Ocenenia
Glória vyhrala súťaž Obytný dom roka 2005.
V ankete Trend reality bola v októbri 2010 hlasujúcimi zvolená za najškaredšiu novostavbu na Slovensku.

## Referencie

## Iné projekty

Kategória:Výškové budovy v Bratislave
Kategória:Architektúra z 2005
Delta Cancridy

**Delta Cancridy** sú meteorický roj od 14. decembra do 14. februára. Tento roj je najsilnejší od 1. januára do 24. januára s maximom 17. januára. Jeho radiant sa nachádza v súhvezdí Rak v blízkosti hviezdy Asellus Australis. Prvýkrát bol objavený v roku 1872, ale skutočné dôkazy sú až z roku 1971. Zdroj tohto meteorického roja je neznámy, ale zistilo sa, že je veľmi podobný s obežnou dráhou asteroidu 2001 YB5.

Kategória:Meteorické roje
Alfa Hydridy

**Alfa Hydridy** sú meteorický roj, ktorý má maximum 19. januára. Ich radiant sa nachádza v súhvezdí Hydra.

Kategória:Meteorické roje
Eta Carinidy

**Eta Carinidy** sú meteorický roj, ktorý trvá od 14. do 27. januára a maximum ma 21. januára. Prvýkrát bol pozorovaný v roku 1961 v Austrálii. V maxime sa vyskytujú 2 až 3 meteority za hodinu. Je pomenovaný podľa svojho radiantu, ktorý sa nachádza v blízkosti hviezdy Eta Carinae.

## Externé odkazy

* Eta Carinidy  

Kategória:Meteorické roje
Februárové Leonidy

**Februárové Leonidy** sú meteorický roj, ktorý má niekoľko maxím vo februári.

Kategória:Meteorické roje
Alfa Centauridy

**Alfa Centauridy** sú meteorický roj, ktorý má maximum 7. februára. Nachádza sa v súhvezdí súhvezdí Kentaur. Jeho priemerná veľkosť je približne 2,5 s maximom 3 meteority za hodinu.

Kategória:Meteorické roje
Libridy

**Libridy** sú meteorický roj, ktorý má niekoľko maxím v apríli. Ich radiant sa nachádza v súhvezdí Váhy (Libra).

Kategória:Meteorické roje
Lyridy

**Lyridy** sú meteorický roj, ktorý má maximum 22. apríla.

Ich radiant leží blízko hranice Lýry s Herkulom. Nazývajú sa aj **Aprílové Lyridy**, podľa dátumu maxima ktorý je 22. apríla. Činný je však celú druhú polovicu apríla, najviac medzi 16. a 25. aprílom. V súčasnej dobe je slabým rojom, v minulosti však bol oveľa aktívnejší. Najstaršie zachované správy o činnosti Lyríd sú cez 2000 rokov staré. Správy o vysokej činnosti tohto roja sa zachovali v čínskych záznamoch z roku 15 pred Kr. Dráha prúdu meteoroidov súhlasí s kométou 1861 I, ktorej obežná doba je 415 rokov. Jeho frekvencia môže byť až 90 meteorov za hodinu, najčastejšie je ich však len okolo 15.  Radiant leží na súradniciach rektascenzia = 271° deklinácia = +34°. 

## Iné projekty

## Externé dkazy
* 2012 Meteor Shower viewing guide 

Kategória:Meteorické roje
Virginidy

**Virginidy** sú meteorický roj, ktorý má niekoľko maxím v marci a apríli.

Kategória:Meteorické roje
Eta Aquaridy

**Eta Aquaridy** sú meteorický roj, ktorý má maximum 5. mája. Radiant tohto meteorického roja leží v súhvezdí Vodnár, blízko hviezdy Eta Aquarii, podľa ktorej dostali aj svoje pomenovanie. Ich materským telesom je Halleyho kométa. Objavujú sa vždy, keď Zem prechádza zostupným uzlom dráhy kométy. Pri prechádzaní výstupným uzlom sa na oblohe objaví meteorický roj Orioníd. Keďže Halleyho kométa obieha okolo Slnka retrográdne, meteory sa pohybujú v protismere obehu Zeme a vnikajú do jej atmosféry veľkými rýchlosťami. Prvé zmienky o roji pochádzajú z roku 74 pred Kr.

Kategória:Meteorické roje
Kategória:Súhvezdie Vodnár
Júnové Bootidy

**Júnové Bootidy** sú meteorický roj, ktorý je aktívny medzi 26. júnom a 2. júlom každý rok. Väčšinou je aktivita tohto roja slabá, so zenitovou hodinovou frekvenciou 1 alebo 2. Niekedy je však ich aktivita výrazne vyššia, ako bola napríklad v roku 1916. Zatiaľ posledný dážď týchto meteorov bol pozorovaný v roku 1998, keď ich zenitová hodinová frekvencia dosiahla 100. Tento meteorický roj sa objavuje v čase, keď Zem prechádza dráhou kométy 7P/Pons-Winnecke, čo je krátkoperiodická kométa s periódou 6,37 rokov.

Kategória:Meteorické roje
Južné Delta Aquaridy

**Južné Delta Aquaridy** sú meteorický roj, ktorý má maximum 28. júla. Materské teleso tohto roja je neznáme.

Názov tohto roja pochádza z polohy radiantu, ktorý sa nachádza v súhvezdí Vodnár, blízko jednej z najjasnejších hviezd tohto súhvezdia, Delta Aquarii. Existujú ešte Severné Delta Aquaridy, avšak južné sú považované za silnejší roj s priemernou hodinovou frekvenciou 15-20 meteorov za hodinu, so špičkou okolo 60 meteorov. Severné Delta Aquaridy dosahujú maximálne iba 10 meteorov za hodinu.

## Pozri aj

* Akvaridy

Kategória:Meteorické roje
Kategória:Súhvezdie Vodnár
Drakonidy

**Drakonidy** alebo **Giacobinidy** sú meteorický roj, ktorý má maximum 8. októbra a jeho materské teleso je periodická kométa 21P/Giacobini-Zinner. Ich radiant sa nachádza v súhvezdí Draka.

Kategória:Meteorické roje
Kategória:Súhvezdie Drak
Ursidy

**Ursidy** sú meteorický roj, ktorý má maximum 22. decembra. Ich aktivita sa začína obyčajne 17. decembra a trvá týždeň, do 25. alebo 26. decembra.

Kategória:Meteorické roje
Severné Tauridy

**Severné Tauridy** alebo **Tauridy** sú meteorický roj, ktorý má maximum 8. – 12. novembra a je spôsobený kométou Encke.

Je to ekliptikálny roj s činnosťou od 25. októbra do 25. novembra. Radiant je dvojitý a leží južne od Plejád na súradniciach rektascenzia = 56°, deklinácia = 14° a 22°. Tauridy sú nočným rojom. Zodpovedajú mu **beta Tauridy**, denný roj s maximom 29. júna. Oba roje majú svoj pôvod v Enckeho kométe. Frekvencia je okolo 8 meteorov za hodinu a meteoroidy vlietajú do atmosféry rýchlosťou 33 km/s.

## Zdroj
* 

Kategória:Meteorické roje
Kategória:Súhvezdie Býk
Tauridy

**Tauridy** môžu byť:
* meteorický roj, pozri Severné Tauridy
* pohorie v severnej Sýrii a južnom Turecku, historicky nazývané aj Tauros, pozri Taurus (pohorie)
Coma Berenicidy

**Coma Berenicidy** sú meteorický roj, ktorý má maximum 20. decembra.

Kategória:Meteorické roje
Kategória:Astronomické objekty objavené v roku 1959
Južné Tauridy

**Južné Tauridy** sú meteorický roj, ktorý má maximum 5. novembra a je spôsobený kométou Encke.

Kategória:Meteorické roje
Quartétto

***Quartétto*** je koprodukčný (slovensko-český) psychologický film. 

Príbeh o láske, vášni a nedorozumení na pozadí krutej skutočnosti. Hlavnými aktérkami filmového príbehu sú matka a jej tri dcéry.

* Architekt: Laura Siváková
* Kostýmy: Andrea Némethová
* Strih: Maroš Šlapeta
* Vedúci výroby: Alexandra Dubovská
* Premiéra na Slovensku: 29. november 2002

## Externé odkazy

Kategória:Slovenské filmy
Kategória:České filmy
Kategória:Filmy podľa názvu
Kategória:Filmy z 2002